als_Latn dik_Latn sag_Latn
Lavdrim Muhaxheri u mor vesh se është vrarë gjatë luftimeve në Siri, nga lajmi të cilin e bëri të ditur vëllai i tij, Bajram Muhaxheri, në Facebook.
Ende nuk dihen rrethanat dhe lokacioni se ku Muhaxheri ka gjetur vdekjen. Megjithatë, janë ngjallur dyshimet se në mos Muhaxheri, një faktor i rëndësishëm në ISIS, ka humbur jetën gjatë ofensivës së mbështetur nga amerikanët për rimarrjen e Raqqa-s, kryeqytetit të vetëquajtur të Raqqa-s.
Forcat e mbështetura nga Shtetet e Bashkuara të Amerikës kanë thënë të martën se kanë filluar një ofensivë të shumëpritur kundër militantëve të Shtetit Islamik në qytetin Raqqa.
Ushtria Amerikane ka thënë në një deklaratë që lufta për Raqqa-n do të ishte e “gjatë dhe e vështirë”, por se bashkë me betejën e Mosulit, do t’ia “jepte goditjen vendimtare idesë së ISIS-it si një kalifat fizik”.
Tani për tani, ofensiva e Raqqa-s do të merrte kohë të gjatë e me numër të lartë viktimash, duke gjykuar nga ofensiva e zgjatur në Irak kundër tjetrit bastion kryesor urban të Shtetit Islamik, në Mosul.
als_Latn als_Latn als_Latn als_Latn als_Latn